open-index/open-wikipedia-markdown huggingface dataset:
Radari teoreetilise maksimumi vahemiku arvutamise valem

## Radari teoreetilise maksimumi vahemiku arvutamise valem
**Radari teoreetilise maksimumi vahemiku arvutamise valem** on vajalik selleks, et saada teada, mis hetkest radar sihtmärki korrektselt ei tuvasta. Radari teoreetilise maksimumi vahemiku arvutamise valem on:

(1)                                                   P_\text{rx} = P_\text{tx} \left [ \frac{G^2\cdot\lambda^2\cdot\sigma_\text{t}}{(4\pi)^3\cdot R^4\cdot L_\text{S}} \right ]

Valemis väljatoodud *P<sub>tx</sub>* on radari väljasaadetud signaali maksimumvõimsus. See on vajalik, sest radarisse tagasi tuleva signaali võimsus on otseselt seotud saadetava signaali võimsusega. *P<sub>rx</sub>* on sihtmärgilt peegelduva vastuvõetava signaali võimsus. Sihtmärgi leidmiseks peab saadetava signaali võimsus olema suurem kui minimaalne tuvastatav vastuvõtja signaal.

## Antenni võimendus
Antenni võimendust kirjeldavad kaks parameetrit. Nendeks on kiirgussuuna võimendus ja kiirgussuuna nurk. Antenni võimendus kirjeldab, kui palju võimsust saadetakse peamise lehe suunas vastuvõtva isotroopse antenni suhtes. Isotroopne antenn on teoreetiline antenn, mis kiirgab kõigis suundades võrdselt ning mille võimendus on 0 dB.

(2)                                        G = \frac{\text{maksimaalne kiirgussuuna võimendus}}{\text{keskmine kiirgussuuna võimendus}}

## Antenni efektiivne kiirgusala
Nii vastuvõtja kui ka saatjana kasutatakse sama antenni. Kui antenni kasutatakse vastuvõtjana, siis vastu võetakse ainult osa signaalist. Antenni kiirgusala kirjeldab, kui hästi suudab antenn vastu võtta saadetavat signaali. Saadetavat signaali saadetakse mõõdetava antenni peamise lehe suunas.

Kiirgusala võib vaadelda kui geomeetrilist ringi. Ring on kujutletav ala, mille suhtes vastuvõttev antenn suudab signaali efektiivselt vastu võtta.

Seda kirjeldab valem:

(3)                                                                     {G \cdot \lambda^2 \over 4\pi},

kus *G* – antenni võimendus,

λ – lainevälja pikkus.

## Radari tagasikiirgumise ristlõige
Põhivalemis märgib radari tagasikiirgumise ristlõiget \sigma_t. Radari tagasikiirgumise ristlõike pindala sõltub lennuki füüsilisest geomeetriast ja välistest omadustest, radari suunast, saatesagedusest, lennuki materjali tüübist.

## Vaba ruumi kadu
Vaba ruumi kadu on saatva ja vastuvõtva signaali vahemaa tõttu tekkiv signaali kadu. Arvesse ei võeta erinevaid takistusi, mis võivad tekitada signaali peegeldumisi ja murdumisi.

Vaba ruumi kao arvutamiseks on põhivalemist tuletatud valem:

(4)                                                                   \left ( \frac{1}{4\pi\cdot R^2} \right )^2,

kus *R* – saatja ja vastuvõtja omavaheline kaugus.

## Väliste ja sisemiste kadude summa
Väliste ja sisemiste kadude summa on kõigi kadude summa. Kadudeks on näiteks atmosfääri, vastuvõtjas tekkivad ja saatja/vastuvõtja kaugusest tekkivad kaod jne.

Põhivalemist tuletatuna on see valem:

(5)                                                                     {1 \over L_\text{s}},

kus *L<sub>s</sub>* – kõigi süsteemis tekkivate kadude summa.

## Viited
92A

92A oli Tallinna kommertsbussiliin, mis ühendas Reisisadamat ja Key Kaubamaja.

Bussiliiin 92A alustas tööd 1996. aastal. Liini teenindas MRP Linna Liinid marsruudil Reisisadam – Kaubamaja – Kadaka turg – Key Kaubamaja.

Liin suleti 1998. aastal.

## Viited
Verejooks

**Verejooks** on vere väljumine veresoontest nende vigastuse või läbilaskvuse suurenemise tagajärjel. Verejooks võib olla väline, kui veri väljub kehast haava kaudu, või sisemine, kui veri koguneb kehaõõnsustesse või kudedesse ega ole väliselt nähtav.

Verejooksu võivad põhjustada trauma (nt lõike- ja rebendhaavad), veresoonte haigused, vere hüübimishäired, kirurgilised protseduurid või muud tervisehäired. Sõltuvalt kahjustatud veresoone tüübist eristatakse arteriaalset, venoosset ja kapillaarset verejooksu.

Ulatuslik verekaotus võib viia vererõhu languse, šoki ja eluohtliku seisundini, mistõttu vajab tugev verejooks kiiret meditsiinilist sekkumist.
Raiven

**Sara Briški Cirman** (sündinud 26. aprillil 1996), rohkem tuntud lavanimega **Raiven**, on Sloveenia laulja, laulukirjutaja ja harfimängija.

Ta esindas Sloveeniat 2024. aasta Eurovisiooni lauluvõistlusel lauluga "Veronika".
Põld-kapsasrohi

**Põld-kapsasrohi** (*Brassica rapa subsp. oleifera*), ka **naerishein**, on kapsalaadsete seltsi ristõieliste sugukonda kuuluv rohttaimede alamliik.

## Välislingid
*
Serbia hanerohi

**Serbia hanerohi** (*Arabis ×sturii*) on ristõieliste sugukonda kuuluv taimeliik, ungari hanerohu ja balkani hanerohu ristand.

## Välislingid
* Serbia hanerohi andmebaasis eElurikkus
Tõnu Kalam

**Tõnu Kalam** (sündinud 12. veebruaril 1948) on USA viiuldaja ja dirigent. Ta on enim tuntud Põhja-Carolina Ülikooli UNC sümfooniaorkestri muusikajuhina. Ta on ka Longview Sümfooniaorkestri endine muusikajuht.

Ta on sündinud 1948. aastal Saksamaal. Tema isa on dirigent Endel Kalam ja ema pianist Erika Kalam, kellega ta kolis 2-aastaselt (1950) Saksamaalt Ameerikasse. Ta oli seitse aastat Illinoisi Ülikoolis muusikadirektor. Ta töötas kolmteist aastat mitmesugustel administratiivsetel ja muusikalistel ametikohtadel, sealhulgas tegevdirektorina, suveprogrammi direktorina ja kunstnikuteaduskonna pianisti alal. Ta on ka Dirigentide Gildi direktorite nõukogu endine president.
Haldjatiib

**Haldjatiib** ehk **epimeedium** (*Epimedium*) on kaheiduleheliste taimede perekond tulikalaadsete seltsis.

## Liike
**Epimedium alpinum* – alpi haldjatiib ehk alpi epimeedium
**[[Epimedium setosum]]*
**Epimedium ×rubrum* – punane haldjatiib 

## Välislingid
*
Tamme-oksanahkis

**Tamme-oksanahkis** (*Marchandiomyces quercinus*), varem *Corticium quercinum*, on klassi *[[Agaricomycetes]]* kuuluv kandseente liik.

Seen kasvab poolparasiidina tammeoksa-nööpaukseenel.

## Välislingid
*
Pusarla Venkata Sindhu

**Pusarla Venkata Sindhu** (telugu keeles పూసర్ల వెంకట సింధు; sündinud 5. juulil 1995 Hyderabadis) on India sulgpallur.

## Varajane elu
Sindhu sündis Hyderabadis Andhra Pradeshis 5. juulil 1995. Tema isa P. V. Ramana on endine võrkpallur, kes võitis 1986. aasta Aasia mängudel pronksmedali.

## Saavutused
Sindhu võitis MM-kulla 2019. aastal, olümpiahõbeda 2016. aastal, olümpiapronksi 2021. aastal ja Rahvaste Ühenduse mängude kuldmedali 2022. aastal.

Oma saavutuste eest autasustati teda 2020. aastal India kõrgeima kolmanda tsiviilauhinnaga Padma Bhushan.

## Viited

## Välislingid
*P.&nbsp;V. Sindhu juures tournamentsoftware.com
Stará Ľubovňa

**Stará Ľubovňa** (saksa keeles *Altlublau*, ungari keeles *Ólubló*, poola keeles *Lubowla*) on linn Slovakkias Prešovi maakonnas, Stará Ľubovňa ringkonna halduskeskus.

## Geograafiline asend
Linn asub ajaloolises Spiši piirkonnas Popradi jõe ääres, Poola piirist 9 km kaugusel ja Prešovist ligikaudu 53 km loodes.

## Ajalugu
Asulat on esmamainitud 1292. aastal. Stará Ľubovňa lossi ehitamist alustati 14. sajandi alguses. 1364. aastal andis Ungari kuningas Lajos I Stará Ľubovňale vaba kuningalinna õigused. 1412. aastal andis Saksa kuningas ja Saksa-Rooma keiser Sigismund Poola kuningale Władysław II Jagiełłole 16 linna Spišist, sealhulgas Spišská Belá, tagatiseks laenu eest, mida ta vajas sõjaks Veneetsiaga. 1595. aastal põles loss maha ja ehitati hiljem uuesti üles renessanss-stiilis. Rootsi invasiooni ajal olid aastatel 1655–1661 Stará Ľubovňa lossi peidetud Poola kroonijuveelid. 1772. aastal läks linn Esimese Poola jagamise tulemusel Habsburgide Austria keisririigi võimu alla.

## Rahvastik

Slovakkia 2021. aasta rahvaloenduse andmetel oli Stará Ľubovňa elanikest slovakke 84,23%, mustlasi 3,38%, russiine 2,13%, ukrainlasi 0,41%, tšehhe 0,35% ja poolakaid 0,15%. Rahvus oli teadmata 8,97%-l elanikest.

## Sõpruslinnad
* Aleșd, Rumeenia
* Bački Petrovac, Serbia
* Balchik, Bulgaaria
* Biograd na Moru, Horvaatia
* North Augusta, Ameerika Ühendriigid
* Nowy Sącz, Poola
* Połaniec, Poola
* Svaljava, Ukraina
* Vsetín, Tšehhi

## Vaata ka
*Stará Ľubovňa Linnakodaniku Maja

## Viited
Nicolaus Wiraeus

**Nicolaus Wiraeus** (1671 – 1710) oli rootsi vaimulik, Academia Gustavo-Carolina professor ja rektor (1709 Pärnus).

Nicolaus Wiraeus oli 1704. aasta 29. detsembrist Academia Gustavo-Carolina ajaloo professor, 1707. aastast korraline ajaloo professor ja 1707. aasta septembrist kuni 1710. aastani usuteaduskonna teoloogiaprofessor. 

1708. aasta lõpul oli ta Pärnus Academia Gustavo-Carolina rektor.

## Viited
2024. aasta 10. mai bussiõnnetus Peterburis

2024. aasta 10. mail sõitis u 20 reisijaga autobuss Peterburis Muside sillalt (Поцелуев мост), u 1,5&nbsp;km kaugusel Ermitaažist, Moika jõkke, hukkus vähemalt seitse inimest.

## Viited
2022. aasta jäähoki maailmameistrivõistlused

**2022. aasta jäähoki maailmameistrivõistlused** toimusid Soomes 13.–29. maini 2022. Sellest otsusest teatas Rahvusvaheline Jäähokiliit (IIHF) 19. mail 2017 Saksamaal Kölnis. MM-i korraldajalinnad olid Tampere ja Helsingi, mängude peamine toimumispaik oli Tampere uhiuus Nokia Arena.

Kuna 2021. aasta meeste jäähoki maailmameistrivõistluste kõik madalamad divisjonid jäeti koroonapandeemia tõttu ära, pidid kõik eelmise aasta kõrgeima divisjoni 16 meeskonda sel aastal naasma. Kuid pärast 2022. aasta veebruaris Venemaa sissetungi Ukrainasse keelati Venemaal ja Valgevenel osalemine kõigil IIHF-i turniiridel vähemalt aastaks. See oli esimene kord, kui Venemaa jäi pärast Nõukogude Liidu lagunemist maailmameistrivõistluste kõrgeimast divisjonist välja. Sellel turniiril asendati eemaldatud riigid Austria ja Prantsusmaaga – 2021. aasta kõrgeima asetusega meeskondadega, kes ei olnud veel kvalifitseerunud. Lisaks viidi Helsingis toimumiskoht Helsingi Hallis (varem tuntud kui Hartwall Arena) Helsingi jäähalli, kuna esimene kuulus Vene oligarhidele.

Soome alistas kuldmedalimängus Kanada lisaajal 4:3, tuli neljandat korda maailmameistriks ja võitis esimese kodujääl võidetud medali. See oli esimene kord pärast 1992. aasta väljalangemismängude ringi kasutuselevõtte, kui samad kaks meeskonda kohtusid kuldmedalimängus kolmel turniiril järjest. Tšehhi võitis pärast 8:4 võitu USA üle pronksmedali, mis on nende esimene medal pärast 2012. aastat.

Turniiril oli mitu ajaloolist üllatust: Austria esimene võit Tšehhi vastu ja Taani esimene võit Kanada vastu. Lisaks oli külastatavus kahe aastakümne kõige kasinam (v.a 2021. aasta publikuta mängitud turniir); mõned peavad selle põhjuseks Venemaa puudumist.

## Võistlusareenid

## Osalejad
Peagruppi kuulus 16 meeskonda, mis on jagatud kahte alagruppi (IIHF 2021 edetabel sulgudes)::

## Alagrupiturniir

### A-alagrupp

	
	
Allikas: IIHF

### B-alagrupp

## Väljalangemismängud

### Veerandfinaalid
----

----

----

----

### Poolfinaalid
----

----

### 3. koha mäng
----

### Finaal
----

### Lõplik paremusjärjestus
Eelringis viiendaks jäänud meeskonnad said asetuse üheksanda ja kümnenda, kuuenda koha saavutanud võistkonnad 11. ja 12. koha jne.
Klassifikatsiooni reeglid: 1) positsioon alagrupis; 2) punktide arv; 3) väravate vahe; 4) löödud väravad; 5) edetabeli koht enne turniiri.

Allikas: IIHF
* VL = võidud pärast lisaaega või penaltiseeriat, KL = kaotused pärast lisaaega või penaltiseeriat.

## Medalivõitjad

## Statistika

### Resultatiivsemad mängijad
Loendis kuvatakse parimad mängijad punktide ja seejärel väravate järgi.

Allikas: IIHF

### Parimad väravavahid

## Välislingid
*Koduleht
Žiar nad Hronom

**Žiar nad Hronom** (kuni 1920. aastani **Svätý Kríž**, aastatel 1920–1955 **Svätý Kríž nad Hronom**, saksa keeles *Heiligenkreuz*, ungari keeles *Garamszentkereszt*) on linn Slovakkias Banská Bystrica maakonnas, Žiar nad Hronomi ringkonna halduskeskus.

## Geograafiline asend
Linn asub Žiari nõos Slovaki keskmäestiku jalamil Hroni jõe ääres, Banská Bystricast ligikaudu 27 km edelas. Linna läbib maantee E572.

## Ajalugu
Asulat on esmamainitud 1075. aastal seoses benediktlaste kloostri rajamisega. Alevi staatuse sai Svätý Kríž 1246. aastal. 1647. aastal püüdsid Türgi väed Svätý Kríži edutult vallutada. Rakoczi iseseisvussõja ajal vallutasid Austria väed Svätý Kríži 1708. aasta oktoobris. Linn taastus sõjasündmustest väga aeglaselt. 1953. aastal alustas linnas tootmist alumiiniumitehas. Ringkonnakeskuseks sai Žiar nad Hronom 1960. aastal.

## Rahvastik

Slovakkia 2021. aasta rahvaloenduse andmetel oli Žiar nad Hronomi elanikest slovakke 88,12%, mustlasi 0,42%, tšehhe 0,39%, ungarlasi 0,36%. Rahvus oli teadmata 10,15%-l elanikest.

## Sõpruslinnad
* Svitavy, Tšehhi

## Viited
Nové Mesto nad Váhom

**Nové Mesto nad Váhom** (saksa keeles *Neustadt an der Waag*, *Neustadtl an der Waag*, *Waag-Neustadtl*, ungari keeles *Vágújhely*) on linn Slovakkias Trenčíni maakonnas, Nové Mesto nad Váhomi ringkonna halduskeskus.

## Geograafiline asend
Nové Mesto nad Váhom asub Váhi jõe ääres Väikeste Karpaatide jalamil, Tšehhi piirist 14 km kaugusel, maakonnakeskusest Trenčínist ligikaudu 20 km edelas.

## Ajalugu
Pikka aega peeti Nové Mesto nad Váhomi esimeseks mainimiseks Ungari kuningas Béla IV dokumenti aastast 1253. Nüüd on aga selgunud, et esimene tõendatud mainimine on pärit 1263. aastast, milles Bela IV annetas asula benediktlaste kloostrile. 14. sajandi alguses läks asula eravaldusesse. Hussiidid ründasid asulat 1431. ja 1432. aastal. 1550. aastal sai Nové Mesto nad Váhom linnaõigused. Türgi väed rüüstasid linna 1599. ja 1663. aastal. 19. sajandi teisel poolel algas linnas tööstuse areng. Raudteeühenduse sai linn 1876. aastal.

## Rahvastik

Slovakkia 2021. aasta rahvaloenduse andmetel oli Nové Mesto nad Váhomi elanikest slovakke 91,88%, tšehhe 1,29%, mustlasi 0,19%, ungarlasi 0,15% ja bulgaarlasi 0,13%. Rahvus oli teadmata 5,53%-l elanikest.

## Sõpruslinnad
* Uherský Brod, Tšehhi

## Viited
Selfdiagnostics

**Selfdiagnostics OÜ** on Eesti-Saksamaa ettevõte.

Ettevõtte põhitegevuseks oli alguses meditsiiniseadmete arendamine ja müümine, praeguseks on nende portfoolios nii koduseks kui ka professionaalseks kasutamiseks kiirtestid, inhalaatorid ja ka vererõhuaparaadid. Seejuures tegeleb ettevõte ka kolmandate osapoolte meditsiiniseadmete vahendamisega.

Tootearendus toimub Saksamaal ja ärijuhtimine Eestis. Ettevõtte peakontorid asuvad Tallinnas ja Leipzigis. 

## Ajalugu

Ettevõte sai alguse aastal 2008 Eestis, kui selle lõid Marko Lehes ja Indrek Tulp. Aasta hiljem liitus ettevõttega professor Ülo Langel. 2012. aastal loodi tütarettevõte Saksamaal Leipzigis.

Selfdiagnostics on keskendunud peamiselt Euroopa turule, kuid ettevõtte asutaja on öelnud, et toimuvad ka läbirääkimised Ameerika ja Aasia distribuutoritega.

## Rahastus

Ettevõtte 2021. aasta müügitulu ulatus üle 8 miljoni euro. Koos erinevate projektidega on ettevõte kaasanud aastate jooksul ligikaudu 19 miljonit eurot rahastust. Kõige suurema osakaaluga on olnud siiamaani STD multitesti arendamise projekt. Ettevõttel on eesmärgiks aastal 2025 börsile minna.

## Skandaalid
2021. aasta oktoobris sõlmis Selfdiagnostics Haridus- ja Teadusministeeriumiga lepingu, mille kohaselt soetas ministeerium 5,13 miljoni euro eest kaks miljonit koroonaviiruse kiirtesti. Selle ostu põhjal algatati kriminaalmenetlus ning Liina Kersna astus ministrikohalt tagasi.

## Viited

## Välislingid
* Koduleht
Balatonkenese

**Balatonkenese** on linn Ungaris Veszprémi komitaadis Balatonalmádi kreisis.

Balatonkenese on suvituskoht ja puhkekeskus.

## Geograafiline asend
Balatonkenese asub Balatoni järve kirdenurga ääres, komitaadikeskusest Veszprémist ligikaudu 17 km idakagus. Linna läbib Székesfehérvár–Tapolca raudteeliin.

## Ajalugu
Asulat on esmamainitud 990. aastal (*Knésa*).

1532. aastal toimus Balatonkeneses Ungari parlamendi istung.

Linnaõigused sai Balatonkenese 2009. aastal.

## Viited
Csepreg

**Csepreg** (saksa keeles *Tschapring*, horvaadi keeles *Čepreg*, *Čaprieg*, *Čeprieg*) on linn Ungaris Vasi komitaadis Kőszegi kreisis.

## Geograafiline asend
Csepreg asub Répce jõe ääres, Austria piirist 7 km kaugusel, kreisikeskusest Kőszegist ligi 13 km idas ja komitaadikeskusest Szombathelyist umbes 20 km põhjakirdes.

## Ajalugu
Asulat on ürikutes esmamainitud 1255. aastal. 1348. ja 1357. aastal on Csepregit nimetatud linnaks (*civitas*). Csepreg oli kuningalinn kuni 1390. aastani, mil see kingiti Kanizsai perekonnale. 1452. aastal hõivasid Csepregi hussiidid, kuid nad löödi 1454. aastal minema. 16. sajandi keskel pöördus linna elanikkond luterlusse. Kolmekümneaastase sõja ajal 1621. aasta jaanuaris laastasid linna keiserlikud väed. Hukkus 1223 linnaelanikku. 1. aprillil 1776 hävis suur osa linnast tulekahjus. 1867. aastal ehitati Csepregisse suhkruvabrik. 1886. aastal kaotas Csepreg turulinna staatuse. Csepreg sai linnaõigused tagasi 1. juulil 1995.

## Sõpruslinnad
* Delnice, Horvaatia

## Viited
Etriin Etverk

**Etriin Etverk** (sündinud 28. juunil 2007 Rakveres) on eesti triatleet. 

## Saavutused

### Triatlonis

## Treenerid
Etriin Etverk ujus Wiru Swimi klubis, kus teda treenis Gunnar Tõnning ning hiljem Ralf Tribuntsov. Kergejõustikus oli treeneriks Alar Madilainen, kes kuulus Rakvere Kergejõustikuklubi VIKE alla. Etriini esimeseks triatloni treeneriks oli Kevin Vabaorg. Alates aastast 2023 on sportlase triatloni treener olnud Marko Albert.

## Isiklikku
Etriin on pärit Rakverest. Tema esimene triatlon toimus Paides, kui ta oli kõigest 7-aastane. Etriinil on sportlik perekond. Isa on Erkki Etverk, kes on läbinud üle 200 maratoni, ema on Merike Etverk. Õde Eleri Etverk, on alates 2018. aastast olnud ujumistreener ja 2019. aastast tegelenud triatleetidega. Vend Markko Etverk. 

2023. aastal lõpetas Etriin Rakvere Põhikooli.

## Viited
Gosauseen

**Gosauseen** on kolm järve Ülem-Austria edela(Alpide)osas. Need asuvad Gosau lähedal, mis asub Salzburgi liidumaa piiri lähedal. Järve ümbritsevaid mägesid nimetatakse Dachsteini mägedeks, mille liustikud kujundavad osaliselt pinnavorme ja mõjutavad siiani piirkonna hüdroloogiat.

## Vorderer Gosausee

See on kolmest järvest suurim. Selle ligipääsetavamas otsas on õhutrammitee.

## Gosaulacke

## Hinterer Gosausee
Seenekorjamine

**Seenekorjamine** on seente korjamine vabast loodusest. Valdavalt korjatekse seeni söögiks, seeni võib kasutada ka lõngade värvimiseks.

## Vaata ka
* Igaüheõigus
Suisei Planitia

**Suisei Planitia** on suur, ligikaudu 570 km laiune siledate tasandike ala Merkuuril. 

Suisei Planitial asuvad ebatavalised pinnavormid, mida nimetatakse kummituskraatriteks. Need on pinnasesse mattunud ja ümardatud profiiliga ning ainult nende servaharjad tõusevad ümbritsevate siledate tasandike kohale. Teadlased on oletanud, et Suisei Planitia moodustanud materjal pärineb planeeti tabanud löögist, mis moodustas Caloris Planitia. Suisei Planitia nime kiitis heaks 1976. aastal Rahvusvaheline Astronoomiaunioon.

2015. aastal kukkus tasandikule NASA kosmoseaparaat MESSENGER.

## Viited
Ferguson Rotich

**Ferguson Cheruiyot Rotich** (sündinud 30. novembril 1989 Kerichos) on Keenia keskmaajooksja. Tema põhiala on 800 meetri jooks.

Ta pääses 2015. aasta maailmameistrivõistlustel Pekingis 800 meetri jooksus finaali ja sai 4. koha.

2016. aasta suveolümpiamängudel Rio de Janeiros oli ta 800 meetri jooksus viies. Teemantliigas tuli ta samal alal hooaja üldvõitjaks.

2019. aasta maailmameistrivõistlustel Dohas võitis ta Donavan Brazieri ja Amel Tuka järel pronksmedali.

2021. aastal toimunud olümpiamängudel Tokyos võitis ta kaasmaalase Emmanuel Koriri järel hõbemedali.

## Isiklikud rekordid
;Väljas

Allikas: Rahvusvaheline Kergejõustikuliit

## Välislingid

*
Fertőd

**Fertőd** on linn Ungaris Győr-Moson-Soproni komitaadis Soproni kreisis.

Linnas asub barokkstiilis Eszterháza loss.

## Geograafiline asend
Fertőd asub Austria piirist 8 km kaugusel, kreisikeskusest Sopronist ligi 23 km idakagus ja komitaadikeskusest Győrist umbes 58 km läänes. Linna lähedal asub Fertő-Hansági rahvuspark.

## Ajalugu
Fertődi on esmamainitud 1234. aastal (*Villa Ferteud*). 18. sajandil sai küla Eszterháza lossi järgi nimeks Eszterháza. 16. mail 1950 muudeti Eszterháza nimi Fertődiks. 7. septembril 1950 ühendati Fertődiga Süttör. Fertőd sai linnaõigused 1995. aastal.

## Sõpruslinnad
* Millingen aan de Rijn, Holland

## Viited
Puckingi järv

**Puckinger See** on järv Ülem-Austrias. Seda kasutatakse peamiselt vaba aja veetmiseks.

Puckinger See on Linzi lähedal Puckingi linnast idas asuv tehislik kohalik puhkeala. See sisaldab ujumisala, väikest muruplatsi päevitamiseks, tenniseväljakuid, rendiaeda, spordikeskust koos ronimissaali ja rannavõrkpalliväljakuga.

## Taust

Nagu paljude Linzi piirkonna järvede puhul, teenisid ka praeguse Puckinger See piirkonna kruusamaardlad ehitusprojekte. Haidi (Ansfeldeni) ja Welsi liiklussõlmede vahelise ''Welser autobahni'' A25 (varem *Linz autobahn*) ehitamisel eemaldati umbes 40 000 m³ materjali. Puckinger See on süvendi veega täitumise tulemus. Järve toidavad lähedalasuva Trauni jõe põhjaveevoolud.

## Praegune kasutus puhkealana

Puckinger See on nüüd kasutusel kohaliku puhkealana. Tänu oma asukohale A25 kõrval, millest seda eraldab vaid umbes 150 meetri laiune mururiba ja puud, on mürasaaste suurem ja püsivam kui näiteks Pichlinger See ääres, millest möödub *Westbahn*. Kuigi vesi on supluskvaliteediga, rikub suplusnaudingut müratase, tihe veetaimestik ja järsud vallid.

Järve põhi on tihedalt kinni kasvanud. Kalapopulatsioon on mitmekesine, sealhulgas karpkala, koha, säga ja isegi luitstuur vees, mis võib suviti olla kuni 25 °C.

Idakaldal on kurlingu, rannavõrkpalli, jalgpalli väljakud ja sanitaarruumid. Lisaks on olemas ronimissaal ja aiad. Järve läänekülg on looduslik ja põhja pool on kitsas päevitamismuruplats, mis külgneb otse kiirteega.

Järv on mitmekesise kalastiku tõttu kalastajate seas väga populaarne. Talvel kogunevad jäätunud veepinnale uisutajad ja kepilaskjad, et koos vaba aega veeta.

Sukeldumine Puckinger Sees on lubatud ainult kohaliku omavalitsuse väljastatud tasulise litsentsiga.
Nussensee

**Nussensee** on järv Ülem-Austrias. See asub Bad Ischlis Salzkammergutis. Seda toidavad peaaegu täielikult maa-alused allikad ja selle taseme kõikumine võib olla mitu meetrit. See aitab toetada haruldasi taimi, nagu harilik vesipähkel (*[[Trapa natans]]*), mis kasvab järve lähedal.
Alexandra Szentkirályi

**Alexandra Éva Szentkirályi** (abielus **Alexandra Szalay-Bobrovniczky**; sündinud 11. novembril 1987 Budapestis) on Ungari jurist ja poliitik.

Alexandra Szentkirályi on lõpetanud Péter Pázmány Katoliikliku Ülikooli (*Pázmány Péter Katolikus Egyetem*) õigusteaduse erialal.

Aastatel 2010–2014 oli ta Budapesti linnavolikogu liige. 2014–2019 oli ta Budapesti aselinnapea, kelle vastutusalasse kuulusid kultuur, sport, sotsiaalpoliitika, haridus, keskkonnakaitse, turism ja linna kuvand.

Aastate 2020–2024 oli ta Ungari valitsuse pressiesindaja.

2024. aasta 9. juunil toimunud Ungari kohalikel valimistel oli Alexandra Szentkirályi Fideszi Budapesti linnapea kandidaat. 7. juunil 2024 teatas ta, et võtab oma kandidatuuri tagasi ja palub oma toetajatel hääletada Dávid Vitézy poolt.

## Isiklikku
Alexandra Szentkirályi on abielus diplomaadi ja poliitiku Kristóf Szalay-Bobrovniczkyga, kes on alates 2022. aastast Ungari kaitseminister. Neil on üks laps.

## Viited
Pécsvárad

**Pécsvárad** on linn Ungaris Baranya komitaadis, Pécsváradi kreisi halduskeskus.

Linnas asub kindluseks ümber ehitatud klooster, milles tänapäeval tegutsevad muuseum ja hotell.

## Geograafiline asend
Pécsvárad asub riigi lõunaosas, komitaadikeskuse Pécsi kesklinnast ligikaudu 17 km idakirdes. Linna läbib Budapest-Barcsi maantee (maantee nr 6).

## Ajalugu
Ungari kuningas István I Püha rajas 1000. aasta paiku piirkonda benediktlaste kloostri. 1212. aastal on ürikutes asula kohta kasutatud nime *Warad*. 1258. aastal sai asula omavalitsuse. Praegune nimi (*Pechwarad*) esineb dokumentides esimest korda 1316. aastal. Linnaks (*civitas*) on Pécsváradit nimetatud esimest korda 1333. aastal, turulinnaks (*oppidum*) 1439. aastal. Türgi ikke all oli Pécsvárad aastatel 1543–1686. Aastatel 1711–1721 saabus Pécsváradisse palju saksa ümberasujaid. Turulinna staatuse kaotas Pécsvárad 1871. aastal. 1918. aasta sügisest kuni 1921. aasta augustini oli Pécsvárad Serbia okupatsiooni all. 1944. aasta jõulude ajal deporteeriti kohalikke saksa noori Nõukogude Liitu tööle. Pécsvárad sai linnaõigused tagasi 1993. aastal.

## Sõpruslinnad
* Külsheim, Saksamaa
* Hausmannstätten, Austria
* Jur nad Hronom, Slovakkia
* Velõki Berehõ, Ukraina
* Satu Mare, Rumeenia

## Viited
Aururõhk

Aururõhk või tasakaaluaaururõhk on rõhk, mida aur avaldab termodünaamilises tasakaalus oma kondenseerunud faasidega (tahke või vedel) antud temperatuuril suletud süsteemis. Tasakaaluaaururõhk on vedeliku termodünaamilise aurustumise kalduvuse näitaja. See seostub osakeste tasakaaluga, mis lahkuvad vedeliku (või tahke aine) pinnalt koos eksisteeriva aurufaasiga. Aine, millel on normaalsetel temperatuuridel kõrge aururõhk, nimetatakse tihti lenduvaks. Vedeliku molekulidevaheliste tugevate vastastikmõjude osatähtsus väheneb, kui vedeliku temperatuur suureneb, võrreldes nende molekulide entroopiaga gaasifaasis, suurendades seega aururõhku. Seetõttu on tugevate molekulidevaheliste vastastikmõjudega vedelikel tavaliselt väiksemad aururõhud ning vastupidine kehtib nõrgemate vastastikmõjudega vedelike puhul.

Aururõhk mis tahes aine puhul suureneb temperatuuriga mittelineaarselt, sageli kirjeldatuna Clausius–Clapeyroni seose abil. Vedeliku atmosfäärirõhul keemistemperatuur (tuntud ka kui normaalne keemispunkt) on temperatuur, mil aururõhk võrdub ümbritseva atmosfäärirõhuga. Igasugune temperatuuri suurenemine suurendab aururõhku piisavalt, et ületada atmosfäärirõhk ja põhjustada vedeliku auru moodustumist. Mullide teke suurtes vedelikusügavustes nõuab pisut kõrgemat temperatuuri kõrgema vedelikurõhu tõttu, mis on tingitud vedeliku massi hüdrostaatilisest rõhust ülevalpool. Madalama sügavuse korral on olulisem kõrgema temperatuuri nõue mullide moodustumise alustamiseks. Mulliseina pindpinevus põhjustab väga väikeste algmullide ülerõhku.

Aururõhk, mida üksik komponent segu panustab süsteemi kogurõhku, nimetatakse osarõhuks. Näiteks merepinnaõhul, mis on küllastunud veega 20 °C juures, on veega seotud osarõhk umbes 2,3 kPa, lämmastikul umbes 78 kPa, hapnikul umbes 21 kPa ja argoonil umbes 0,9 kPa, kokku 102,2 kPa, moodustades standardse atmosfäärirõhu aluse.

## Mõõtmine ja ühikud
Aururõhku mõõdetakse standardsetes rõhuühikutes. Rahvusvaheline Mõõtühikute Süsteem (SI) tunnistab rõhku tuletatud ühikuna, millel on jõuühiku ja pindala suurusega ning määrab paskali (Pa) oma standardühikuks. Üks paskal on üks njuuton ruutmeetri kohta (N·m⁻² või kg·m⁻1·s⁻²).

Aururõhu eksperimentaalne mõõtmine on lihtne protseduur tavaliste rõhkude korral vahemikus 1 kuni 200 kPa. Kõige täpsemad tulemused saadakse ainetega keemistemperatuuri lähedal, ning suured vead tekivad mõõtmistel, mis on väiksemad kui 1 kPa. Protseduurid hõlmavad sageli katseaine puhastamist, selle isoleerimist konteinerisse, võõra gaasi eemaldamist, seejärel aine gaasilise faasi tasakaalurõhu mõõtmist konteineris erinevatel temperatuuridel. Paremaid tulemusi saavutatakse, kui hoitakse hoolikalt, et kogu aine ja selle aur oleksid ettenähtud temperatuuril. See tehakse sageli, nagu isoteniskoobi kasutamisel, katta hoidlaala vedelikuvanniga.

Tahke aine väga madalaid aururõhke saab mõõta Knudseni efusiooniraku meetodil.

Meditsiinilises kontekstis väljendatakse aururõhku mõnikord teistes ühikutes, eriti elavhõbeda millimeetrites (mmHg). See on oluline lenduvate sissehingatavate anesteetikumide jaoks, millest enamus on vedelikud kehatemperatuuril, kuid suhteliselt kõrge aururõhuga.
Vashti Cunningham

**Vashti Cunningham** (sündinud 18. jaanuaril 1998 Las Vegases) on Ameerika Ühendriikide kõrgushüppaja.

Ta tegi gümnaasiumiõpilasena täiskasvanute tiitlivõistluste debüüdi 2016. aasta sisemaailmameistrivõistlustel Portlandis, kui võitis Ruth Beitia ja Kamila Lićwinko ees kuldmedali. Sellega sai Cunninghamist noorim sisemaailmameistriks tulnud naiskergejõustiklane. Olümpiamängudel Rio de Janeiros oli ta eelvõistlusel üks 17 kõrgushüppajast, kes ületas kvalifikatsiooninormi 1.94. Finaalis sai ta tulemusega 1.88 13. koha.

2017. aasta maailmameistrivõistlustel Londonis pääses ta finaali ja sai 1.92-ga kümnenda koha.

2018. aasta sisemaailmameistrivõistlustel Birminghamis hüppas Cunningham 1.93 ja võitis Marija Lassitskene järel hõbemedali.

2019. aasta maailmameistrivõistlustel Dohas ületas ta isiklikku rekordit kordava 2.00 ja võitis Lassitskene ja Jaroslava Mahutšihhi järel pronksmedali.

Olümpiamängudel Tokyos jäi Cunningham tulemusega 1.96 jagama kuuendat kohta.

2024. aasta suveolümpiamängudel Pariisis sai ta tulemusega 1.95 viienda koha.

## Isiklikku

Vashti Cunninghami isa Randall Cunningham ja onu Sam Cunningham on NFL-is mänginud Ameerika jalgpallurid. Vashti vanem vend Randall Cunningham II on samuti kõrgushüppaja. Ema Felicity de Jager Cunningham on endine balletitantsija.

## Viited

## Välislingid
*
Europapa

**"Europapa"** on Hollandi muusiku Joost Kleini laul ja singel. Selle autoriteks on Klein koos kuue teise laulukirjutajaga. Laul ilmus 2024. aasta veebruaris. Joost Klein esindas selle lauluga Hollandit 2024. aasta Eurovisiooni lauluvõistlusel.
Kiirestikuulja

**Jumalaema Kiirestikuulja pühakuju** (kreeka keeles *Panagia Gorgoepikoos*, kirikuslaavi keeles *Скоропослушница*) on üks Jumalaema ikoonidest, mida peetakse imettegevaks. Samuti on "Kiirestikuulja" üks Jumalasünnitaja epiteetidest. Kuulsaim ja varaseim Kiirestikuulja kujutis asub Athose Pühal mäel, see on seinamaaling Docheiariou kloostris refektooriumi idapoolsel välisseinal, sissepääsust paremal.

Kiirestikuulja Jumalaema pühakuju püha tähistatakse 1. oktoobril.

Eestis on Kiirestikuulja pühakujule pühitsetud MPEÕK Tallinna Jumalaema Kiirestikuulja ikooni kirik Lasnamäel Tallinnas.

## Pärimus
1664. aastal kuulis Docheiariou kloostri munk ja köögiülem (*trapezares*) Neilos, kes oli harjunud oma tööpäeval kõndima refektooriumist mööda oma tee valgustamiseks tõrvikut kandes, häält ütlemas, et ta ei kõnniks tõrvikuga ega ajaks suitsu pühakujule. Neilos jättis selle tähele panemata, kuid kuulis häält taas määramas mungale karistuseks pimedaksjäämist. Mungad hakkasid ikoonile sellest möödudes austust avaldama ja riputasid selle ette õlilambi, samuti käskisid järgmisel köögiülemal selle ees viirukit suitsutada.

Pime Neilos viibis sestpeale pidevalt latris ikooni ees ja palus Jumalasünnitajal talle andestada ning ta terveks teha. Peagi kuulis ta koos nägemise paranemisega ikoonilt kolmandat korda sõnumit, et tema palvet on kuulda võetud, et see sündis tänu Jumalaema eestkostele Jumala ees ning et mungad saavad sellele eestkostele loota kõigis oma hädades. Pühakuju hakati selle imepärase sündmuse järel nimetama "Kiirestikuuljaks".

Sõnum imest ja Jumalema tõotusest levis kiiresti üle kogu Athose ning pühakuju juurde hakkas tulema arvukalt palverändureid. Koridor, milles ikoon asus, ehitati kinni, nii et moodustus väike kabel. Ikoonile on omistatud arvukalt hilisemaid imetegusid.

## Kirjeldus
Kiirestikuulja kuulub Hodegetria tüüpi ikoonide hulka. Jumalaema on kujutatud pooles pikkuses, ta hoiab Kristust oma vasakul käel ja osutab talle paremaga, kallutades oma pead kergelt lapse suunas. Kristuslaps õnnistab parema käega ja hoiab vasakus rullraamatut, eristuvaks detailiks on tema parema jala asend, mille kand on suunatud ikooni vaataja poole. Vahel on Jumalaema kujutatud krooniga, mida kannab oma *[[maphorion]]*i peal.

## Viited
Eugeniusz Kwiatkowski

**Eugeniusz Felicjan Kwiatkowski** (30. detsember 1888 Kraków – 22. august 1974 Kraków) oli Poola keemik ja poliitik. Ta oli aastatel 1926–1930 Poola tööstus- ja kaubandusminister. Aastatel 1935–1939 oli ta Poola asepeaminister ning Poola rahandusminister.

## Elulugu
Tema isa oli jurist ja Krakowi raudteeameti töötaja. Pärast pärandit kolis perekond Czernichowcesse Zbaraži lähedal (asub praeguse haldusjaotuse järele Ternopili oblastis). Ta alustas õpinguid aastal 1898 Franz Josephi Gümnaasiumis Lvivis, aastatel 1902–1907 õppis ta Hõrivi jesuiitide kolleegiumis.

Aastatel 1907–1910 õppis ta keemiat Lvivi tehnikaülikoolis, õpingute ajal osales ta Poola põrandaaluste üliõpilaste sõltumatute organisatsioonide tegevuses. Aastatel 1910–1912 õppis ta keemiat Müncheni ülikoolis.

Aastal 1913 naasis ta Lvivi, asudes tööle linna gaasikatlamajja. Septembris 1913 abiellus ta Leokadia Glazeriga, neile sündis kolm lastː Jan (1914–1939), Anna (1918–2007) ja Ewa (1925–2018).

Esimese maailmasõja ajal võitles ta Poola leegionides. Vahel töötas ta ka Lublini gaasitehases juhatajana. Sellele järgnenud Nõukogude-Poola sõja ajal töötas ta sõjaministeeriumi keskhangete büroo keemiaosakonnas. Aastal 1921 demobiliseerus ta porutšiku auastmes. Temast sai Varssavi tehnikaülikooli õppejõud. Ta töötas ka lämmastikutehases Mościckis (Ülem-Sileesia lämmastikutehased Chorzówis, Ida/Poola Ülem-Sileesia).

Pärast Józef Piłsudski riigipööret 1926. aastal pakkus president ja Piłsudski usaldusisik Ignacy Mościcki teda majandusministri ametikohale (Ministerstwo Przemysłu i Handlu) Kazimierz Barteli valitsusse.
Csurgó

**Csurgó** (horvaadi keel *Čurguj* või *Čurgov*) on linn Ungaris Somogyi komitaadis, Csurgó kreisi halduskeskus.

## Geograafiline asend
Csurgó asub riigi edelaosas, Horvaatia piirist 6 km kaugusel, komitaadikeskusest Kaposvárist ligikaudu 54 km läänes. Linna läbib Dombóvár–Gyékényesi raudteeliin.

## Ajalugu
Csurgó on esmamainitud 1019. aastal. Ungari kuningas Béla III annetas Csurgó 1193. aastal Malta ordule (johanniitidele). Aastatel 1217–1226 ehitati asulasse klooster. 1405. aastal sai Csurgó turulinna staatuse. Piirkond sattus pärast Szigetvári langemist 1566. aastal Türgi võimu alla. 1792. avati Csurgós kalvinistlik gümnaasium. 19. sajandi teisel poolele arenes asula kiiresti. Trianoni rahulepingu tagajärjel jäi Csurgó piiri lähedale. 1989. aastal sai Csurgó vahepeal kaotatud linnaõigused tagasi.

## Sõpruslinnad
* Aumale, Prantsusmaa
* Fehérvárcsurgó, Ungari
* Haimhausen, Saksamaa
* Yuzawa, Jaapan
* Markelo, Holland
* Cristuru Secuiesc, Rumeenia
* Vráble, Slovakkia
* Vrsar, Horvaatia

## Viited
Benjamina Karić

**Benjamina Karić** (neiupõlvenimega **Benjamina Londrc**; sündinud 8. aprillil 1991 Sarajevos) on Bosnia ja Hertsegoviina poliitik (Bosnia ja Hertsegoviina Sotsiaaldemokraatlik Partei) ja jurist.

Benjamina Karići isa on islamiusuline bosnialane ja ema serblane.

Ta lõpetas 2013. aastal Sarajevo ülikooli õigusteaduskonna, 2014. aastal omandas ta samas magistrikraadi õigusteaduse alal. 2015. aastal lõpetas ta Sarajevo ülikooli ajaloo erialal. 2018. aastal omandas ta doktorikraadi Zenica ülikooli õigusteaduskonnas. Ta töötas Travniku ülikooli õigusteaduskonnas riigi- ja õigusajaloo osakonna dotsendina. Alates 2019. aastast oli ta õppeprodekaan.

Bosnia ja Hertsegoviina Sotsiaaldemokraatliku Partei liige on ta alates 2009. aastast. 2019. aastal valiti ta partei aseesimeheks.

8. aprillil 2021 valis Sarajevo linnavolikogu ta Sarajevo linnapeaks. Sellel ametikohal oli ta kuni 18. novembrini 2024.

## Viited
Michael Kumpfmüller

**Michael Kumpfmüller** (sündinud 21. juulil 1961 Münchenis) on saksa kirjanik ja ajakirjanik.

Ta sündis aastal 1961 Münchenis, kuid kasvas üles Unterschleißheimis (asub Ülem-Baieri ringkonnas). Pärast keskkooli lõpetamist Garching bei Münchenis aastal 1980 kolis ta Tübingeni. a osales Leibnizi kolledžis üheaastasel üldõpetuse kursusel. Ta õppis aastatel 1981–1984 Tübingeni ülikoolis ajalugu ja saksa kirjandust, aastatel 1984–1986 õppis ta Viini ülikoolis ja aastatel 1987–1990 Berliini Vabaülikoolis. Aastatel 1990–1994 oli ta doktorantuuris. Tema doktoritöö "Die Schlacht von Stalingrad" (eesti keeles "Stalingradi lahing") uuris Stalingradi lahingu käsitlemist kirjanduslikes ja mittekirjanduslikes tekstides aastast 1942. Aastatel 1996–1998 töötas ta teadurina Berliini Vabaülikoolis.

Aastast 1985 on ta töötanud vabakutselise ajakirjanikuna, kirjutades peamiselt tööst, sõjast ja religioonist. Ta alustas praktikandina avalik-õiguslikus ringhäälinguorganisatsioonis Bayerischer Rundfunk ja töötas peamiselt raadios. Aastast 1990 on ta teinud kaastööd sellistele ajalehtedele ja ajakirjadele nagu Die Zeit, Neue Zürcher Zeitung, Frankfurter Allgemeine Zeitung, Süddeutsche Zeitung ja Frankfurter Rundschau. Aastast 2000 on ta vabakutseline kirjanik.

2005. aasta Saksamaa föderaalvalimiste ajal sai ta Günter Grassi asutatud mitteametliku kodanikualgatuse liikmeks, mis toetas ametis olevat sotsiaaldemokraatide ja roheliste koalitsiooni. Varsti pärast valimisi sai Kumpfmüller kirjandusliku ühenduse Lübecker Literaturtreffen (tuntud ka kui "Lübeck 05", "Gruppe 06" või "Gruppe Lübeck 05") liige, mis on mitteametlik saksa autorite ja kirjanike rühmitus.

Tema teostest on eesti keelde tõlgitud "Elu toredus" (saksa keeles "Die Herrlichkeit des Lebens"), raamat ilmus eesti keeles sarjas "Punane raamat", tõlkijaks Eve Sooneste.

## Isiklikku
Ta oli aastatel 2004–2017 abielus Eva Menassega, neil on ühine poeg.
Thonny

Thonny on tasuta, avatud lähtekoodiga integreeritud arenduskeskkond (IDE) Pythoni jaoks, mis on suunatud algajatele. See sisaldab erinevaid viise koodi läbimiseks, avaldise hindamiseks ja põhjalikuks visualiseerimiseks. 

## '''Ajalugu'''
Thonny peamine arendus toimus 2014-2018 Eestis, Tartu ülikooli arvutiteaduse instituudis. Alates 2018. aasta septembrist osaleb arendustöös Cybernetica AS. 

## '''Funktsioonid'''

* Programmikoodi samm-sammuline läbimine 
* Rea numbrid 
* Lihtne silur 
* Toetus CPythonile ja MicroPythonile 
* Muutujate väärtuste vaatamine mälus igal programmi täitmise sammul  
* Avatud ja suletud stringiliteraalide visuaalne eristamine 

* Sulgude sees olevate lausete esiletoomine 

* Globaalsete ja kohalike muutujate erinev stiilimuutus 

* Lihtne pip GUI- (paketihalduri kasutajaliides) 
* Süntaksvigade esile toomine. 

## '''Saadavus'''
Thonny töötab Windowsi, macOSi ja Linuxiga. 

## '''Vastuvõtt'''
Thonny on saanud palju positiivset tagasisidet Pythoni ja arvutiteaduse hariduse kogukondadelt. Kasutajad kiidavad selle lihtsat ja kasutajasõbralikku kasutajaliidest ning võimalust kiiresti alustada Pythoni programmeerimisega. Thonny pakub ka lihtsaid tõrkeotsingu tööriistu, mis muudavad vigade leidmise ja parandamise hõlpsaks. Lisaks hinnatakse Thonny't selle tõttu, et see on kergesti ligipääsetav ja sobib hästi õppekeskkondadesse, aidates õpilastel kiiresti omandada programmeerimise alusteadmisi.

## '''Viited'''
Megacarpaea

***Megacarpaea*** on taimeperekond ristõieliste sugukonnas.

## Liike
**[[Megacarpaea polyandra]]*

## Välislingid
*
Niklirohi

**Niklirohi** (*Odontarrhena*) on taimeperekond ristõieliste sugukonnas.

## Liike
**Odontarrhena argentea* – hõbe-niklirohi (hõbe-kilbirohi)
**Odontarrhena muralis* – müür-niklirohi (müür-kilbirohi)
**Odontarrhena oxycarpa* – türgi niklirohi (türgi kilbirohi)

## Välislingid
*
Valtteri Puustinen

**Valtteri Jani Aleksi Puustinen** (sündinud 4. juunil 1999 Kuopios) on Soome jäähokimängija, kes mängib NHL-i klubis Pittsburgh Penguins ründajana paremäärel.

Ta alustas klubikarjääri Soome klubis HPK, mille meeskonnas debüteeris ta Soome kõrgliigas hooajal 2018/19. Debüüthooajal lõi ta Soome kõrgliigas kümme väravat ja tuli 2019. aastal HPK-ga ka Soome meistriks. Hooajal 2019/20 lõi ta Soome kõrgliigas 17 väravat ja järgmisel hooajal 21 väravat.

2019. aastal valis Pittsburgh Penguins ta NHL-i ''draft''is 184. valikuna. 2021. aasta mais sõlmis ta Penguinsiga kaheaastase lepingu. Hooajal 2021/22 asus ta mängima American Hockey League'is (AHL) Penguinsi tütarklubis Wilkes-Barre/Scranton Penguins. NHL-is debüteeris Puustinen 11. märtsil 2022 mängus Vegas Golden Knightsi vastu ja andis selles mängus ka väravasöödu, kuid see jäi kaheks hooajaks tema ainsaks mänguks NHL-is. 2023. aasta juunis sõlmis ta Pittsburgh Penguinsiga uue üheaastase lepingu. Hooajal 2023/24 kuulus ta suurem osa hooajast Pittsburgh Penguinsi meeskonda, kus sai 52 mänguga kirja viis väravat ja 15 väravasöötu.

2019. aastal tuli Puustinen Soome kuni 20-aastaste koondisega juunioride maailmameistriks. 2021. aasta maailmameistrivõistlustel võitis ta Soome jäähokikoondise koosseisus hõbemedali, kuigi pääses väljakule vaid kahes mängus.

## Viited

## Välislingid
* Valtteri Puustinen NHL.com lehel
* Valtteri Puustinen hockeydb.com lehel
Alpi litterkõdrik

**Alpi litterkõdrik** ehk **alpi litterhein** (*Noccaea caerulescens*) on taimeliik ristõieliste sugukonnas.

## Välislingid
*
Tihvini Jumalaema

**Tihvini Jumalaema** ehk **Jumalaema Tihvini pühakuju** (vene keeles *Тихвинская икона Божией Матери*) on üks Jumalaema imettegevatest ikoonidest õigeusu kirikus.

Ikooni püha tähistatakse 26. juunil.

## Pärimus
Pühakuju on üks neist, mille loomine on omistatud evangelist Luukale endale ja mis pärimuse järgi viidi 5. sajandil Jeruusalemmast Konstantinoopolisse; kuid sama pärimust on teada paljude Hodegetria tüüpi kuuluvate ikoonide kohta.

1383. aastal olid kalamehed Novgorodimaal Laadogal tunnistajateks, kuidas ikoon hõljus vee kohal valgust kiirates. 16. sajandi algusest pärinev vene käsikiri, "Lugu Tihvini Jumalaema pühakuju imedest", väidab, et Jumalaema ise otsustas, et ikoon peab lahkuma Konstantinoopolist, et mitte jääda sinna Bütsantsi impeeriumi langemise ajaks.

Ikoon olevat ilmutanud end mitmel pool Tihvini ümbruses ja lõpuks Tihvini lähedal. Ikooni jaoks ehitati Jumalaema uinumisele pühitsetud puukirik, kus ikoon elas tervena üle mitu tulekahju. 16. sajandi algul ehitati Vassili III ajal selle asemele kivikirik, Ivan IV ajal asutati 1560. aastal mungaklooster.

Ikoon säilis imepärasel viisil hulgas hilisemates sõdades ja elas üle segaseid aegu, sealhulgas ka kommunistide korraldatud kirikute sulgemise ja kirikuvarade natsionaliseerimise ning müügi 1920. aastatel.

## Kirjeldus
Tihvini Jumalaema ikoon kuulub Hodegetria tüüpi. Jumalaema on kujutatud vöökohast saati, ta hoiab Kristust oma vasakul käel ja osutab temale paremaga; Kristus hoiab käes rullraamatut ja õnnistab parema käega (väga sarnased sellele on Smolenski ja Ivironi Jumalaema). Kunstiajaloolased on ikooni dateerinud 13.–14. sajandi vahetusse ja see haakub pärimusega, mille kohaselt ikoon ilmutas end imelisel viisil Tihvini lähedal Venemaal.

## Ajaloost
Alates 14. sajandist on ikoon asunud Venemaal Tihvinis, kuhu spetsiaalselt ikooni jaoks ehitati kirik ja asutati Jumalaema Uinumise klooster. 1941. aastal okupeerisid linna saksa väed, kes viisid ikooni Pihkvasse, sealt edasi Riiga. Läti õigeusu piiskopi eestvõttel viidi ikoon Ameerika Ühendriikidesse ja see asus aastail 1949–2004 Chicago õigeusu katedraalis. 1978. aastal austati seda Holdingfordi õigeusu kirikus Minnesotas.

Ikoon toodi Venemaale tagasi 2004. aastal Chicago õigeusu piiskopi kasupoja korraldamisel. Ikoon asub praegu Jumalaema uinumise kloostris Tihvinis, kus asus ka enne 1917. aastat. 2016. aastal kingiti Chicago katedraalile ikooni täpne koopia, sh seda kattev vääriskividega kaunistatud riisa.

## Viited
Salehardi–Igarka raudtee

**Salehardi-Igarka raudtee** on poolelijäänud raudtee Venemaal Salehardi ja Igarka ning Dudinka vahel.

Raudteed ehitasid 1947–1953 GULAGi laagrite vangid.
Konstantin Primakov

**Konstantin Primakov** (27. aprill 1946 Žmerõnka, Vinnõtsja oblast, Ukraina NSV – 7. märts 2024) oli Eesti poksija.

Ta lõ­petas 1968. aastal Tallinna Merekooli ja 1972 Tallinna Polütehnilise Instituudi majandusteaduskonna. 

Hakkas poksi harrastama Ukraina NSV-s, Tallinna Dünamos treenis Karl Lemani juhendamisel. Tuli aastatel 1967, 1968 ja 1970 I kergekeskkaal (kuni 63,5 kg) Eesti NSV meistriks.

Ta osales aastatel 1966–1969 kolm korda Eesti NSV ja Soome sõpruskohtumistel (1966., 1968. ja 1969. aastal) ning kaotas kõik oma kohtumised.

Oli 1968. aastal México suveolümpiamängude poksivõistlusele mineva NSV Liidu koondise kandidaat.

Ta pidas 125 kohtumist ja võitis neist 106.

Töötas 1970–1992 Dünamos ja Eesti NSV noortekoondise poksitreenerina, aastatel 2011–2015 oli tal poksitreeneri 6. kutsetase. Tegutses ka poksikohtunikuna (1984 üleliiduline kategooria, 1992 rahvusvaheline kategooria).

Oli hiljem AS Karl Lemani peadirektor. Oli alates 1993. aastast Euroopa Harrastuspoksi Ühenduse (EABA) noorsookomisjoni liige.

## Tunnustus
*1967 NSV Liidu meistersportlane
*1996 Euroopa Harrastuspoksi Ühenduse (EABA) teeneline sporditegelane

## Kirjandus
*Rein Pajur. "Poksi lugu". Tallinn 2018. Lk 445–446

## Välislingid
*
*Konstantin Primakovi sporditulemused Eestis
*Haud Tallinna Pärnamäe kalmistul
Urmas Talve

**Urmas Talve** (31. märts 1941 Tallinn – 22. september 1997) oli eesti poksija.

Ta poksis Tallinna Dünamos Karl Lemani juhendamisel. Tuli 1961. aastal II kergekeskkaal (kuni 67 kg) ja 1963. aastal keskkaal (kuni 75 kg) Eesti NSV meistriks.

## Tunnustus
*1961 Eesti NSV meistrivõistluste parim poksija

## Viited

## Välislingid
*Urmas Talve sporditulemused
*Haud Tallinna Metsakalmistul
Valitseja

**Valitseja** on päriliku võimuga riigipea või ülemvõimukandja teatud piirkonnas.

## Vaata ka
*Valitsejakultus
*Valitsejapeegel
*Valitsejasugu 
*Riigipeade ja valitsusjuhtide koondtabel

## Viited
Lehepuhur

**Lehepuhur** on aiatööriist langenud lehtede, rohu ja prahi koristamiseks. Lehepuhur tekitab tugeva õhuvoolu, mis puhub prahi soovitud suunas. Mõned mudelid võimaldavad lisaks puhumisele kasutada imemisfunktsiooni, tõmmates prahi kotti.

Lehepuhureid on elektri- või bensiinimootoriga. Bensiinimootorid olid esialgselt kahetaktilised, hiljem neljataktilised, et vähendada õhusaastet ja müra. Elektrimootoriga puhureid on juhtmega või akutoitega. Lehepuhurid on käeshoitavad või seljakotina kinnitatavad, mis on ergonoomilisem pikemaajaliseks kasutamiseks. 1970. aastal valmistas Kyoritsu Noki esimese bensiinimootoriga seljas kantava lehepuhuri ja 1977. aastal esimese käeshoitava lehepuhuri.

Lehepuhurite kasutamisel on negatiivseid külgi, kuna nendega kaasnevad õhu- ja mürasaaste ning ökoloogilise elupaiga häiringud.

## Viited
Tallinna Linnamisjon

**Tallinna Linnamisjon** oli Tallinnas tegutsenud Eesti heategevusorganisatsioon. Tallinna Linnamisjon asus Lasnamäel Pae tänav 19.

1889. aastal alustas tööd Tallinna Linnamisjon, mida juhtis Tallinna Oleviste kiriku teise pihtkonna pastor Benjamin Hermann Karl Hesse. Linnamisjon tegeles prostituutide ja joodikute päästmisega ning majanduslikult raskes olukorras olevate üksikinimeste ja perekondade aitamisega. 1922. aastal  asutati taas Tallinna Linnamisjon ja tegutses 1940. aastani, MTÜ Tallinna Linnamisjon taastas oma tegevuse 1992. aastal ja lõpetas tegevuse 2012. aastal.

Algselt tegutses Tallinna Linnamisjon Kentmanni tänav 6 algses hoones. Linnamisjoni juhatuses tegutsesid Kaarli, Jaani, Peeteli ja Pauluse koguduste õpetajad ning koguduste liikmed. Selts oma laulukooriga külastas vanglaid, haigeid, vanade- ja leskedekodusid, koduslamavaid raskeid haigeid, mahajäetud lapsi ja perekondi, lohutades neid jumalasõnaga ja andes jõudumööda ka ainelist toetust.

Tegevust taasalustanud Tallinna Linnamisjoni eesmärk oli raskesse seisu sattunud inimeste olukorda leevendada nii hingeliselt kui ka aineliselt. Linnamisjon oli algul peaaegu täielikult Soome ja teiste Põhjamaade linnamisjonite ülalpidamisel ning tegeles humanitaarabi korras saadetud riiete ja toiduainete tasuta jagamisega.

Misjoniselts haldas Pae tänav 19 asunud riide- ja toiduabi jaotuspunkti,  pühapäevakooli ja päevakeskust; Peeteli kirikus Pelgulinnas supikööki, Ristiku tänav 31 kasutatud riiete ja jalatsite poodi, Kauge tänav 4 kodutute öömaja-varjupaika.  Tallinna Linnamisjon oli ka Tallinna Sotsiaal- ja Tervishoiuameti sotsiaalhoolekande osakonna koostööpartner kodutute öömajade haldamisel. Tallinnas asusid  öömajade ja turvakodud: Mustamäel Akadeemia tee 48,  Põhja-Tallinnas Alasi tänaval, Nõmme-Kase 12 ja Asula 11, Lasnamäel Ülemiste tee 7

## Vaata ka
*Eesti Sisemisjoni Selts
*Tartu Linnamisjon
*Paljassaare sotsiaalmaja
## Viited

## Välislingid
*Tallinna Linnamisjon oma majas., Eesti Kirik (1923-1940), nr. 12, 23 märts 1939
*Tallinna Linnamisjoni aastapäewalt., Eesti Kirik (1923-1940), nr. 10, 7 märts 1940
*Linnamisjon sai remonditud maja, Postimees, 1. november 2000
*Plahvatanud maja asukad elavad misjonis ja kodutute öömajas, Eesti Päevaleht, 13.05.2003